
Številka: 
Datum: 12. 5. 2017
Na podlagi določil 5. odstavka 90. člena Zakona o javnem naročanju (Uradni list RS, št. 91/2015, v nadaljevanju ZJN-3) naročnik Splošna bolnišnica Trbovlje izdaja naslednji 

SKLEP O ZAVRNITVI PONUDBE - USTAVITVI POSTOPKA JAVNEGA NAROČILA
Postopek oddaje javnega naročila za zavarovanje premoženja in odgovornosti za zavarovalno obdobje od 1. 6. 2017 do 31. 5. 2021, objavljeno na Portalu javnih naročil pod št. objave JN002979/2017, z dne 10. 4. 2017 se ustavi.
Obrazložitev:

Naročnik je izdal sklep o začetku postopka oddaje javnega naročila z dne 6. 4. 2017 katerega predmet je zavarovanje premoženja in odgovornosti za obdobje 48 mesecev. Naročnik je za predmetno javno naročilo objavil Obvestilo o naročilu na Portalu javnih naročil pod št. objave JN 002979/2017, z dne 10. 4. 2017.

Dne 26. 4. 2017 je naročnik izvedel odpiranje ponudb. Pri odpiranju edine ponudbe ponudnika Zavarovalnica Triglav, d. d., Miklošičeva cesta 19, 1000 Ljubljana je bilo ugotovljeno, da je ponujena vrednost takšna, da zahteva objavo tudi v Uradnem listu EU. 

Naročnik bo izvedel nov postopek oddaje predmetnega javnega naročila z objavo v Uradnem listu Slovenije in v Uradnem listu EU.
S tem je naročnikova odločitev utemeljena.

Pravni pouk:
Zoper to odločitev lahko ponudnik v roku 8 delovnih dni vloži zahtevek za revizijo na podlagi 5. odstavka 25. člena Zakona o pravnem varstvu v postopkih javnega naročanja (Uradni list RS št.. 43/2011 s spremembami in dopolnitvami). Zahtevek za revizijo se vloži pisno, neposredno pri naročniku, po pošti priporočeno ali priporočeno s povratnico. Zahtevek mora vsebovati vse elemente, ki jih določa 1. odstavek 15. člena ZPVPJN, vlagatelj pa mora zahtevku priložiti tudi potrdilo o plačilu takse v višini 10.658, 26 EUR.
Taksa se plača na številko transakcijskega računa Ministrstva za finance: SI56 0110 0100 0358 802, odprt pri Banki Slovenije, Slovenska 35, 1505 Ljubljana, sklic: 11-16110-7111290-00264416.

                                                                               V. d. direktorice:






 Marina Barovič, univ. dipl. ekon.   

